**Συμβούλιο Ευρωπαικών Δικηγορικών Συλλόγων/ CCBE/Council of Bars and Law Societies of Europe.**

**Επιτροπή Καταπολέμησης Εσόδων από Εγκληματικές Δραστηριότητες/Anti-Money Laundering Committee.**

Συνεδρίαση: Τετάρτη 25 Φεβρουαρίου 2023, Βιέννη Αυστρίας.

Ελληνική Αντιπροσωπεία: Αλέξης Αναγνωστάκης, ΔΣΑ.

----------------------------------

Σύνοψη των πλέον σημαντικών.

- Παρουσιάστηκε το [πρόγραμμα εργασιών της επιτροπής για το 2023](https://view.officeapps.live.com/op/view.aspx?src=https%3A%2F%2Fwww.ccbe.eu%2Fmy-ccbe%2Fdetails%2Fanti-money-laundering-committee-22%2Findex.php%3FeID%3Dtx_securedownloads%26p%3D265%26u%3D1903%26g%3D1%252C28%252C410%252C426%252C427%252C442%252C457%252C515%252C516%252C522%252C529%252C551%252C583%252C632%252C779%252C791%252C823%26t%3D1677309739%26hash%3Dc17e8ae172838e999342a6fc82001b0a6c10e9b3%26file%3D%2Ffileadmin%2Fspeciality_distribution%2Frestricted%2Fdocuments%2FCommittees_-_Working_Groups%2F2023%2FAML%2F20230215_AML%2F2-AML-Work-Plan-for-2023-01-12-2023.docx&wdOrigin=BROWSELINK). Τα περισσότερα σημεία του προγράμματος αποτελούν τη συνέχεια των έργων που βρίσκονται ήδη σε εξέλιξη.

- Η επιτροπή ενημερώθηκε για την πορεία των εργασιών σχετικά με τη επερχόμενη ευρωπαική νομοθετική πρωτοβουλία **AML Package** για την καταπολέμηση της νομιμοποίησης εσόδων από παράνομες δραστηριότητες (πρόσφατες δράσεις και επόμενα βήματα).

Το σχέδιο επιστολής του CCBE προς την Προεδρία του Ευρωπαικού Συμβουλίου, μόλις οριστικοποιηθεί, θα κοινοποιηθεί στα μέλη της επιτροπής και στις εθνικές αντιπροσωπείες, ώστε να μπορούν να το χρησιμοποιήσουν για να επικοινωνήσουν με τα υπουργεία των χωρών τους.

Η προοπτική μιας νέας επιστολής προς την Προεδρία θα πρέπει να εξεταστεί μόλις εγκριθεί η σχετική θέση του Κοινοβουλίου.

- Παρουσιάστηκε [η τελική έκδοση σχολίων του CCBE για την 3η Υπερεθνική Αξιολόγηση Κινδύνου (SNRA) της Ευρωπαϊκής Επιτροπής](https://view.officeapps.live.com/op/view.aspx?src=https%3A%2F%2Fwww.ccbe.eu%2Fmy-ccbe%2Fdetails%2Fanti-money-laundering-committee-22%2Findex.php%3FeID%3Dtx_securedownloads%26p%3D265%26u%3D1903%26g%3D1%252C28%252C410%252C426%252C427%252C442%252C457%252C515%252C516%252C522%252C529%252C551%252C583%252C632%252C779%252C791%252C823%26t%3D1677309739%26hash%3D39f362347e754567ab98e760d3acc2e2826914b8%26file%3D%2Ffileadmin%2Fspeciality_distribution%2Frestricted%2Fdocuments%2FCommittees_-_Working_Groups%2F2023%2FAML%2F20230215_AML%2F4-Draft-CCBE-comments-on-the-3rd-SNRA-ver-31-01-2023-final-EN.docx&wdOrigin=BROWSELINK).

Μεταξύ των σημείων που συζητήθηκαν, οι εμπειρογνώμονες συμφώνησαν στη σημασία της κατάρτισης και της εκπαίδευσης. Προτάθηκε ομοίως η αναγκαιότητα να αντιμετωπιστεί το φαινόμενο του λεγόμενου defensive reporting από τους δικηγόρους, δηλαδή της μεθοδευμένης αναφοράς στις Αρχές σε θέματα Anti-Money Laundering προς αποφυγή μελλοντικών επιπλοκών.

Το άνω έγγραφο εγκρίθηκε στις 16 Φεβρουαρίου 2023 από τη Μόνιμη Επιτροπή (Standing Committee) του CCBE.

- Όσον αφορά τις εργασίες για τις βέλτιστες πρακτικές, σύντομα θα διανεμηθούν ερωτηματολόγια σε αντιπροσωπείες και εμπειρογνώμονες. Όσον αφορά την εκπόνηση περιπτωσιολογικών μελετών, θα προκηρυχθεί νέα, τελευταία πρόσκληση εμπειρογνωμόνων προς τούτο.

- [Σχετικά με πρόταση της Αυστρικής Αντιπροσωπείας](https://www.ccbe.eu/my-ccbe/details/anti-money-laundering-committee-22/index.php?eID=tx_securedownloads&p=265&u=1903&g=1%2C28%2C410%2C426%2C427%2C442%2C457%2C515%2C516%2C522%2C529%2C551%2C583%2C632%2C779%2C791%2C823&t=1677309739&hash=1318776a0396e77b90288c196fe0c8a18b2cfa6e&file=/fileadmin/speciality_distribution/restricted/documents/Committees_-_Working_Groups/2023/AML/20230215_AML/6-E-mail-from-the-Austrian-delegation.pdf) , τα μέλη της Επιτροπής συζήτησαν την προοπτική διασυνοριακής συνεργασίας των Εθνικών Δικηγορικών Συλλόγων σε θέματα εποπτείας του επαγγέλματος αναφορικά με την καταπολέμηση της νομιμοποίησης εσόδων από παράνομες δραστηριότητες.

Το θέμα συζητήθηκε υπό το πρίσμα των σχετικών διατάξεων των Οδηγιών ΕΕ περί αμοιβαίας συνεργασίας των Δικηγορικών Συλλόγων. Η συζήτηση στην Επιτροπή θα συνεχιστεί και στο μέλλον.

- Τα μέλη της Επιτροπής ενημερώθηκαν σχετικά με την πορεία των εργασιών του επικείμενου ψηφίσματος του Ευρωπαικού Κοινοβουλίου για τα Pandora Papers, το οποίο περιέχει διατάξεις σχετικά με τους δικηγόρους.

Η ψηφοφορία στην αρμόδια κοινοβουλευτική επιτροπή έχει προγραμματιστεί για την 01/03/2023 και η έγκριση στην ολομέλεια του ΕΚ έχει προγραμματιστεί για τις 17/04/2023.

- Καθώς έληξε η θητεία του κ. Rupert Manhart ως προέδρου της Επιτροπής, η Προεδρία του CCBE εξέλεξε το νέο πρόεδρο αυτής κ. Claudio Cocuzza από την Ιταλική Αντιπροσωπεία.